«Գուցե ղարաբաղյան բանակցային գործընթացը տեղից չի շարժվում բանակցությունների սխալ ձևաչափի՞ պատճառով: Ես ի նկատի ունեմ ղարաբաղյան կողմի մասնակցությունը, այսինքն՝ այն, որ ղարաբաղյան կողմը չի մասնակցում բանակցություններին», - ասել է Փաշինյանը: «Կոմերսանտ»-ի թղթակից Վլադիմիր Սոլովյովը հարցրել է․ «Հայաստանը 7 շրջանները ադրբեջանական է համարում: Դրանց վերադարձի մասին վաղուց է խոսվում, սակայն գործընթացը տեղից չի շարժվում»: Հայաստանի վարչապետը պատասխանել է․ - «Այսօր գոյություն ունի Լեռնային Ղարաբաղի Սահմանադրություն, որի համաձայն՝ այդ տարածքները Լեռնային Ղարաբաղի մի մասն են»: Վարչապետ ընտրվելուց հետո Նիկոլ Փաշինյանը չի խոսում փոխզիջումների մասին, պարբերաբար պնդում է, որ հայկական կողմը զիջումների մասին կարող է խոսել, երբ տեսնի, որ ադրբեջանական կողմն իրապես պատրաստ է զիջումների: